da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da nl en en da pt da pt pt en en da da da ca da da da en da da sv da da da da fr en da da da da da da da et da da da da da fr da da en da da da da da da da da da da da de da da da da da da da da da da da da nl da da da da da da sv da da de sv cs da da en da en da da en da da en da da en da da da da da da da da da da da da da da da da en da da sv da da sv da da da da da da da da da da en da da nl da da da da da da da da da en da da da da nb en nb da da it nb nb nb es en da da da da sv pl it en en nb ca da da da en en en da pt da pt es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Evo-Sequi®, komb.? - Find information på Medicin.dk
Evo-Sequi® bruges til behandling af
Evo-Sequi® er et østrogen- og gestagenpræparat. Flerfasepræparat.
Evo-Sequi® anvendes ved mangel på det kvindelige kønshormon østrogen. Kvinders egen produktion af østrogener aftager i overgangsalderen, og den ophører helt, hvis begge æggestokke fjernes ved operation.
Østrogenmangel kan medføre hedestigninger, ledsmerter og tynde, tørre slimhinder i skeden og urinrøret. Desuden kan der komme afkalkning af knoglerne (knogleskørhed).
Midlet indeholder to kvindelige kønshormoner, et østrogen og et gestagen, som løbende frigives fra plastret. Midlet er af tofasetypen, dvs. der er forskellig hormonmængde i plastrene i første og sidste fase.
Depotplastret til første fase (Evo-Sequi®) frigiver 50 mikrogram estradiol i døgnet i 3-4 døgn. Depotplastret til sidste fase (Evo-Conti®) frigiver 50 mikrogram estradiol og 170 mikrogram norethisteronacetat i døgnet i 3-4 døgn.
Et depotplaster anbringes på et hårfrit, tørt område.
Plastret skiftes 2 gange om ugen.
Behandlingen indledes med et Evorel® depotplaster i 2 uger.
Derefter et Evo-Conti® depotplaster i 2 uger.
Depotplastret skal anbringes på skiftende steder for at undgå irritation af huden.
Plastret må ikke placeres på brysterne.
Plastrenes yderside består af en vandtæt membran, som tillader badning.
Til behandling af postmenopausale symptomer bør den laveste, effektive dosis og det korteste tidsrum anvendes.
Erfaring med behandling af kvinder over 65 år er begrænset.
Flere end 10 ud af 100 personer får bivirkningen.
Blødningsforstyrrelser, Brystsmerter, Brystspænding, Smertefulde menstruationer.
Mavesmerter, Diarré, Kvalme, Luft fra tarmen, Oppustethed.
Ledsmerter, Rygsmerter, Smerter i arme og ben, Muskelsmerter.
Depression, Humørsvingninger, Nervøsitet, Søvnløshed.
Betændelse i skeden, Blødning fra livmoderen, Sammentrækniger i livmoderen, Forstørrede bryster, Kraftig menstruation, Udflåd.
Rødme, Acne, Hududslæt, Tør hud.
Forhøjet blodtryk, Hævelser pga. væskeophobning i kroppen**, Væskeophobning i fx arme og ben.
Højst 1 ud af 100 personer får bivirkningen.
Tendens til godartede svulster i brysterne.
Ændring i hudens følesans.
Fortykkede slimhinder i livmoderen, Ændret sexlyst.
Pigmentforandringer og misfarvning af huden.
Højst 1 ud af 1.000 personer får bivirkningen.
Betændelse i galdeblæren, Galdesten.
Cyster i æggelederen, Godartet knude i livmoderen.
Blodprop i de dybe vener.
Højst 1 ud af 10.000 personer får bivirkningen.
Brystkræft*, Cyster på æggestokkene*, Kræft i æggestokkene*.
Kræft i livmoderen*, Livmoderhalskræft*.
Blodprop, Blodprop i lungerne.
* Set hos kvinder i behandling med systemisk østrogen. Risikoniveauet er afhængigt af anvendelsesvarigheden.
** Hos særligt disponerede kvinder kan østrogener medføre allergisk hævelse i ansigtet samt mundhulen og strubehovedet.
I de første måneder af hormonbehandlingen kan du få forbigående pletblødninger.
Hormonbehandling kan øge risikoen for udvikling af brystkræft. Risikoen stiger ved længere tids behandling og højere doser. Den øgede risiko er størst ved behandling med både hormonerne østrogen og gestagen og mindst ved behandling kun med østrogen.
Risiko for slimhindefortykkelse og kræft i livmoderen
Langvarig behandling med østrogen alene medfører øget risiko for fortykkelse af slimhinden og evt. kræft i livmoderen. Risikoen mindskes, hvis du samtidig får gestagen.
Risiko for kræft i æggestokkene
Hormonbehandling i overgangsalderen er forbundet med en let forhøjet risiko for kræft i æggestokkene. Risikoen falder gradvist igen, når du afslutter behandlingen.
Risici for andre sygdomme
Behandling med kombineret østrogen og gestagen i overgangsalderen øger risikoen for blodpropper i hjerte, lunger og hjernen.
Læs generelt om bivirkninger
Evo-Sequi® bør ikke anvendes hvis man har:
haft brystkræft eller personer i den nærmeste familie har haft brystkræft eller kræft i æggestokkene.
haft blodpropper i de dybe vener,  hjernen eller  hjertet
haft blødning fra skeden af ukendt årsag
haft akut eller tidligere leversygdom
ubehandlede fortykkede slimhinder i livmoderen
den sjældne arvelige sygdom porfyri, der viser sig ved kolikagtige, stærke smerter i maven, ledsaget af kvalme og opkastning.
Inden behandlingens start skal der foretages en gynækologisk undersøgelse. Man bør få undersøgt underlivet og brysterne hos lægen ca. en gang om året samt ved uventede blødninger.
Behandlingen bør straks ophøre, hvis man får gulsot, migrænelignende hovedpine eller kraftig stigning af blodtrykket.
Evo-Sequi® skal desuden anvendes med forsigtighed, hvis man:
har muskelknuder eller endometriose
er ryger, overvægtig, har en høj alder eller diabetes, da man så har øget risiko for at få blodpropper
har alvorlig bindevævssygdom (SLE)
tidligere har haft forstørret livmoder
har otosklerose (en særlig knoglesygdom, der forekommer inde i øret)
har for lavt stofskifte.
Brug af anden medicin
Det er vigtigt at informere lægen om alle de lægemidler, du tager.
Ritonavir og nevirapin (HIV-medicin), nogle epilepsimidler (fx phenytoin og carbamazepin), rifampicin og rifabutin (antibiotika), bosentan (middel mod forhøjet blodtryk i lungerne), modafinil (middel mod narkolepsi) og naturlægemidler, der indeholder perikon, kan nedsætte virkningen af Evo-Sequi®.
Østrogenbehandling kan medføre behov for justering af levothyroxin-dosis, hvis du behandles for et for lavt stofskifte.
Læs mere om gravide og medicin
Læs mere om ammende og medicin
Læs mere om bloddonorer og medicin
Virker ved at erstatte kvindens egne østrogener, så symptomerne aftager.
Endvidere standses eller forebygges afkalkning af knoglerne.
Behandling med østrogener medfører fortykkelse af livmoderens slimhinde og dermed øget risiko for kræft i livmoderen. Denne risiko fjernes, når man samtidig tager gestagent hormon.
Midlet er et sekvenspræparat, hvilket betyder, at man de første 14 dage behandles med østrogen (estradiol) og de følgende 14 dage med østrogen og gestagen (norethisteronacetat). I slutningen af fjerde uge udløses en menstruationslignende blødning. Herved søger man at efterligne de normale hormonsvingninger i en menstruationscyklus.
Plastrene er transparente og kvadratiske.
Plastrenes yderside består af en vandtæt membran, som tillader badning.
Bemærk: Det brugte plaster indeholder stadig aktivt lægemiddel og skal derfor kasseres på samme måde som anden medicin.
1 pakning indeholder 2 slags depotplastre:
Evorel® depotplastre (plaster I).
1 depotplaster afgiver 50 mikrogram estradiol over 24 timer
Evo-Conti® depotplastre (plaster II).
1 depotplaster afgiver 50 mikrogram estradiol og 170 mikrogram norethisteronacetat over 24 timer.
Vinyl/polyvinylchlorid copopolymer : depotplastre  (Evorel® og Evo-Conti®)
Akryl-co-polymerer : depotplastre  (Evorel® og Evo-Conti®)
Guargummi : depotplastre  (Evorel® og Evo-Conti®)
Pakninger, priser, tilskud og udlevering
4 + 4 stk.
Læs mere om tilskud
Læs mere om udlevering
Information til sundhedsfaglige om
12.11.2020. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø